hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
— Մենք, իհարկե, ունենք դոնորների մեր բազան, և այն սահմանափակ թվով է: Այսօր դժվար է դոնոր գտնելը: Մարդիկ կան, վախենում են բուն ընթացքից կամ իմանում են 450մլ մասին, դրանից են վախենում: Իրականում դժվարն առաջին արյունատվությունն է, իսկ երբ անցնում են այդ պրոցեսը, վախը հաղթահարվում է: Երբեմն մշտական դոնոր դառնում են նրանք, ովքեր անհրաժեշտության դեպքում իրենց հիվանդի համար արյուն են տվել, դառնում են մեր կադրային, վճարովի դոնորները:
— Վճարը որքա՞ն է կազմում:
-12 հազար դրամ: Քանի որ մենք վճարովի դոնորների սահմանափակում ունենք, պետությունը մեզ տրամադրում է տարվա կտրվածքով 148 դոնորի վճարում:
— Իսկ ինչո՞ւ է սահամանափակ:
— Ուղղակի, դա կոնստանտ թիվ է, արյունի պահեստի չափն այդքան է, և մենք պետք է դա ապահովվենք կամավորների, հիվանդների հարազատների միջոցով: Կամավոր դոնորներ ունենալն է խնդիրը: Եթե 148-ը չենք լրացնում, ապա նման ակցիաների անհրաժեշտությունը շատ է կարևորվում:
— Իսկ կամավորների կամ մշտական դոնորների թվի նվազումն ինչի՞ հետ եք կապում:
— Դե, տարբեր պատճառներ կան, սկսած բնակչության թվի նվազումից, վերջացրած հիվանդանոցներ դիմելիության նվազումը: Մեզ արյունը պետք է, որպեսզի կարողանանք արտոնություններ ունեցող հիվանդներին արյուն հասցնել: Անգամ, եթե արտոնություն չունի հիվանդը, մենք, իհարկե, նրան առանց արյուն չենք թողնում:
— Արյունը պահելու որքա՞ն ժամանակահատվածի իրավունք կա, խոսքս պահեստավորմանն ու պիտանելիության ժամկետներին է վերաբերում:
— Տեսեք, 450մլ արյունը վերցնելուց հետո մենք այն դնում ենք հատուկ սարքի մեջ՝ երկկարգանի սարք է, պարկը դրվում է ցենտրիֆուգի մեջ, 5 րոպեում այն պետք է կատարի 5000 պտույտ, որից հետո մենք ստանում ենք երկու պարկ զանգված, որից մեկը պլազման է, իսկ մյուսը էրիթրոցիտների՝ արյան բջիջների զանգվածն է: Այս երկրորդ մասսայի պահպանման ժամկետը 35 օր է: Խնդիրը հենց այս էրիթրոցիտար զանգվածի հետ է կապված: Ժամկետը լրանալուց հետո մենք այն խոտանում ենք:
— Ինչպե՞ս է ընթանում խոտանման ընթացքը:
— Էջմիածնում կա «Էկոլոգիա» կազմակերպություն, որը շաբաթը մեկ անգամ մարզի բոլոր առողջապահական հիմնարկների բիոթափոնները հավաքում է, տանում է Էջմիածին, որտեղ ունի հատուկ վառարաններ և ուտիլիզացնում է բիոթափոնը: Իսկ պլազման պահպանում ենք մինուս 25 աստիճան պայմաններում՝ 3 տարի: Այս պահին ունենք մոտ 450 պարկ, որը նույնիսկ շատ է: Հիմնական բաղադրիչը էրիթրոցիտար զանգվածն է, որը հեմոգլոբին է պարունակում, թթվածնի փոխադրիչ, էրիթրոցիտները արյան կարմիր բջիջներն են, որոնց գլխավոր ֆունկցիան թթվածնի փոխադրումն է։ Իսկ պլազման, կոպիտ ասած, արյան հեղուկային զանգվածն է: Սակայն կոնկրետ հիվանդի դեպքում, բժշկի ցուցումներ կան, թե որ պարագայում է անհրաժեշտ տալ մեկ կամ մյուս զանգվածը:
— Ո՞ր կարգի արյունն է դժվար գտնել, անգամ սոցցանցերում հայտարարություններ են տարածում:
— Կա դրական և բացասական ռեզուսով արյան 8 խումբ: 2-րդ դրականը համարվում է հայկական գենոֆոնդին համապատասխան՝ 60-70 տոկոսը բնակչության այս կարգի արյուն ունի: Ավելի քիչ առաջին դրականն է, շատ ավելի քիչ՝ դրական երրորդն ու չորրորդը: Իսկ առաջինից չորրորդ բացասականներն՝ ավելի քիչ են: Շատ հաճախ հենց այս խմբերի արյան անհրաժեշտությունն է, որ բարձրաձայնվում է: Մեր բազային բացասական դոնորներն էլ քիչ են: Երբ հրատապ անհրաժեշտություն է լինում, նույնիսկ զանգահարում, խնդրում ենք մեր մշտական հետազոտվող դոնորին ներկայանալ: Նշեմ, որ բազային դոնորները մշտական հետազոտություն են անցնում: Ցանկացած արյան դոնորների մոտ պարտադիր ստուգում ենք ՁԻԱՀ, հեպատիտ B, C, սիֆիլիս, բրուցելյոզ և այլն: Եթե հանկարծ ինֆեկցիակիր արյան պատասխան ստացվի, մենք անմիջապես խոտանում ենք:
— Ովքե՞ր չեն կարող դոնոր հանդիսանալ, բացառությամբ, իհարկե, Ձեր նշած վիրուսակիր արյուն ունեցողների:
— Կան մի քանի հիվանդություններ, որոնց պարագայում իրավունք չունենք արյուն վերցնել. խպիպ, զարկերակային ճնշում, շաքարային դիաբետ, լեղաքարային հիվանդությունները: Մենք նախօրոք կամավորից ճշտում ենք, գանգատները հարցնում, եթե հանկարծ կասկածներ լինեն, միանշանակ չենք վերցնում:
— Կարո՞ղ եք փաստել, արդյո՞ք ապահովված եք անհրաժեշտ սարքավորումներով:
— Պետությունը՝ իր հնարավորության սահմաններում, մեզ առաջին անհրաժեշտության սարքավորումներով ապահովում է: Ունեցած հնարավորություններով մեր կայանը կարող է արյունով ապահովել: Մեզ միայն բազային դոնորների թարմացման խնդիր կա, երիտասարդացման, դե, երիտասարդ ավիշը, բնականաբար, առավելություն ունի: Երբեմն ուսումնական հաստատությունների ենք դիմում, դրական արձագանքներ ենք ստանում: Շատ եմ կարևորում ԶԼՄ-ների ուշադրությունը և տեղեկության տարածումը:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: